DOLOŽKA VYBRANÝCH VPLYVOV
 
 
A.1. Názov materiálu: 
 
Návrh zákona, ktorým sa dopĺňa zákon č. 91/2010 Z.z. o podpore cestovného ruchu v znení neskorších predpisov.

 
A.2. Vplyvy:
 
	 
	Pozitívne
	Žiadne
	Negatívne

	1. Vplyvy na rozpočet verejnej správy
	 
	X
	 

	2. Vplyvy na podnikateľské prostredie – dochádza k zvýšeniu regulačného zaťaženia?
	 
	X
	 

	3. Sociálne vplyvy
	X
	 
	 

	– vplyvy na hospodárenie obyvateľstva,
	
	X 
	 

	– sociálnu exklúziu,
	
	X 
	 

	– rovnosť príležitostí a rodovú rovnosť a vplyvy na zamestnanosť
	X
	 
	

	4. Vplyvy na životné prostredie
	 
	X
	 

	5. Vplyvy na informatizáciu spoločnosti
	 
	X
	 

	6. Vplyvy na manželstvo, rodičovstvo a rodinu
	
	X
	 

	7. Vplyvy na služby verejnej správy pre občana
	X 
	
	 


 
A.3. Poznámky
  
K vplyvom na rozpočet verejnej správy:
 
Navrhovaná právna úprava nemá vplyv na celkovú výšku výdavkov verejnej správy. Predstavuje iba rozšírenie okruhu účelov, na ktoré možno finančné prostriedky použiť, a to bez zvýšenia celkových rozpočtových limitov. Rozšírenie umožní efektívnejšie fungovanie organizácií, nakoľko budú vedieť posilniť personálne kapacity. 

K sociálnym vplyvom (vplyvy na zamestnanosť):
 
Navrhovaná právna úprava má pozitívny vplyv na zamestnanosť v regiónoch prostredníctvom KOCR a OOCR, ktorým bude umožnené použiť zdroje aj na financovanie mzdových nákladov a posilnenie odborných kapacít.



 
 K vplyvom na služby verejnej správy pre občana: 

Navrhovaná právna úprava prispeje k posilneniu činnosti KOCR a OOCR, ktoré zohrávajú kľúčovú úlohu pri rozvoji a propagácii regiónov. Rozšírenie možností použitia dotácií aj na financovanie miezd umožní týmto organizáciám stabilizovať a skvalitniť odborný personál, čo povedie k efektívnejšej realizácii projektov na podporu cestovného ruchu. Lepšie personálne zabezpečenie vytvorí predpoklady pre systematickejší rozvoj služieb a infraštruktúry cestovného ruchu, čo sa prejaví v raste atraktivity regiónov pre domácich aj zahraničných návštevníkov. Zvýšená návštevnosť a kvalita služieb budú mať priamy pozitívny dopad na miestnych podnikateľov v sektore ubytovania, gastronómie, sprievodcovských služieb, voľnočasových aktivít a súvisiacich odvetví.

A.4. Alternatívne riešenia
 
Nepredkladajú sa.
 
A.5. Stanovisko gestorov
 
Návrh zákona bol zaslaný na vyjadrenie Ministerstvu financií Slovenskej republiky a Ministerstvu hospodárstva Slovenskej republiky a ich stanoviská tvoria súčasť predkladaného materiálu.
 
 


